ตามหาร้านขนมปังมาหลายร้าน มาที่โลตัสศรีณครินทร์บ่อย เห็นร้านปังสยาม ตกแต่งร้านย้อนยุค ไม้ๆ โบราณหน่อย เหมือนมานั่งกินกาแฟอาแป๊ะแถวตลาด เมนูในร้านมีทั้งของคาว (โจ๊ก ไข่กระทะ ) ของหวาน (ขนมปังปิ้ง ขนมปังสังขยา ปังเย็น) และเครื่องดื่ม (กาแฟ นมเย็น ชาเย็น โอเลี้ยง ) เมนูที่ได้ลองชิม
 1. ปังเย็นโอวัลตินภูเขาไฟลาวา (70.-) จานใหญ่ เป็นนมปั่นกับน้ำแข็ง ราดด้วยนมข้นหวาน โรยผงโอวัลติน ด้านล่างจะมีขนมปังปิ้งหั่นเป็นชิ้นๆ อร่อยดี เยอะจนกินไม่หมด แต่ความเข้มข้นยังน้อยไปหน่อย โรยผงโอวัลติลมานิดเดียว ถ้าเยอะกว่านี้อีกนิดโอเคเลย 
2. ขนมปังนึ่ง สังขยา (35.-) สังขยาหอม หวานมัน ขนมปังก็นุ่มออกเค็มนิดๆ จิ้มสังขยากินเข้ากันมากๆ 
3. น้ำชาร้อน - ชาเฉย (5.-) น้ำชา หอม จืด เอาไว้กินแก้เลี่ยน 
ส่วนบรรยากาศ ดูอบอุ่น สะอาด คนไม่เยอะ เหมาะกับคู่รัก และครอบครัว การบริการและพนักงาน ยังไม่ค่อยดี พนักงานหยอกล้อ มีดูละคร กันเสียงดังมากๆ ตะโกนใส่กันไปมา รับออเดอร์ก็ดูท่าทางไม่ค่อยเป็นมิตรเท่าไหร่ (อาจจะใกล้ 2 ทุ่ม คงอยากกลับบ้านแล้วมั้ง 55+)